Győzelemmel zárt a Haladás
Belek (pa) - A törökországi edzőtábor utolsó mérkőzésén a kazah első osztályú Ordabashy Shymkent gárdáját győzte le 1:0-ra a Szombathelyi Haladás.
Csertői Aurél vezetőedző a Rózsa - Schimmer (Csutak), Kuttor, Balassa (Kovács Zs.), Guzmics - Kaj, Rajos (Vörös), Tóth N. (Sipos N.) - Nagy G. (Mihalecz), Andorka, Burkus (Simon A.) csapattal vette fel a harcot a kazah első osztály kilencedik helyén álló ellenfelével utolsó törökországi edzőmérkőzésén. A kazahok kezdtek jobban, a 21. percben Rózsának kellett bravúrral védenie. A 33. percben megszerezték a vezetést a szombathelyiek: Tóth Norbert húszméteres szabadrúgása védhetetlenül vágódott a bal felső sarokba (1:0). A gólt követően egyre inkább magára talált a Haladás, és a második félidőben több gólhelyzete is volt. A kemény mérkőzésen megérdemelten nyertek a zöld-fehérek. - Miután felvettük a mérkőzés ritmusát, több lehetőségünk is adódott a nagyon kemény ellenfelünk ellen - értékelt Csertői Aurél. - Miután felvettük a mérkőzés ritmusát, több lehetőségünk is adódott a nagyon kemény ellenfelünk ellen - értékelt Csertői Aurél. - Miután felvettük a mérkőzés ritmusát, több lehetőségünk is adódott a nagyon kemény ellenfelünk ellen - értékelt Csertői Aurél.